“હાય.” મેં કપિલ પાસે જઈ કહ્યું. મને હવામાં એક અલગજ સેન્ટ ફેલાયેલું હોય એવું લાગતું હતું. હું મેટલના બનેલા એ ડમ્બ લોકરો વચ્ચે ઉભી હતી, જેમાંના ઘણાને તો કાટ ચડી ગયો હતો અને ખોલવા પણ મુશ્કેલ હતા છતાં મને એવું લાગતું હતું જાણે કે હું કોઈ ફૂલોથી ભરેલા બાગમાં ઉભી હોઉં, અને એ દરેક ફૂલ વસંતના આગમન સાથે ખીલી ઉઠ્યા હોય. જાણે હું એને કહેવા માંગતી હતી કે તે મને શું કર્યું છે? કયું કામણ લગાવી ગયો છે તું? આટલા દિવસોથી તું મને મારા સપનોમાં આવીને સતાવતો હતો અને હવે આમ અચાનક મારી આંખો સામે આવી ગયો.